CPH:DOX og VEGA søger frygtløse deltagere og vovede artister til den spektakulære DOX-klassiker: Årets YouTube Battle *Publikum er garanteret en sprængladning af talent, musikalske overraskelser, videoer, dårlig opløsning, kaos og en stemning tæt på kogepunktet, når CPH:DOX for ottende gang slår dørene op for årets YouTube Battle i Lille VEGA den 11. november.*

Men for første gang nogensinde bliver årets YouTube Battle ikke kun med YouTube-klip. I år byder CPH:DOX også reelle artister indenfor døren, som skal underholde publikum med sjove, forunderlige og uforudsigelse performances. Og masser af overraskelser.

**YouTube Battle vender hjem til VEGA**

Reglerne for selve Youtube Battlen er simple: to hold, en skærm. Hvert hold får på skift lov til at vise de vildeste eller sjoveste klip fra videostreaming-tjenesten YouTube, og det hold der vinder publikums gunst, går videre i konkurrencen.

Konkurrencen slog i de første spæde år sine folder i VEGAs historiske lokaler og er i år atter vendt hjem til spillestedet. Det fejres med et helt igennem anderledes show, hvor intet er forventeligt andet end godt humør og masser af grin.

**Open call til deltagere og artister**

CPH:DOX og VEGA søger netop nu deltagere til at dyste om titlen som vinder af YouTube Battle 2015, der ikke er bange for at kaste sig ud i det groteske, det anderledes og det hysterisk morsomme. Kort sagt; er du altid på jagt efter det nye YouTube-fix, er YouTube Battle din slagmark.   
  
CPH:DOX og VEGA søger også optrædende artister, der kan noget helt specielt. Vi søger dem der er for vilde, vovede eller voldsomme til 'Danmark Har Talent'. Vi søger folk, der kan sluge en guldfisk, spytte med ild, kravle igennem en tennisketsjer eller noget helt andet – i oktober bliver der afholdt castings til optrædener.   
  
Lyder det som noget for dig? Så kontakt Frederik Kyhn fra CPH:DOX på [frederik@cphdox.dk](mailto:frederik@cphdox.dk)

**Fakta om arrangementet**  
YouTube Battle  
Onsdag den 11. november kl. 20  
Lille VEGA, Enghavevej 40, 1674 Kbh. V  
100 kr. + gbeyr  
Forsalget starter torsdag 24. september kl. 10 via VEGAs hjemmeside og Billetnet.  
[Læs mere om YouTube Battle 2015 i VEGA](http://vega.dk/event/youtube-battle-19069)  
  
  
*For yderligere oplysninger kontakt venligst*  
Anders Madsen  
Digital Media Manager, VEGA

[akm@vega.dk](mailto:akm@vega.dk) - 3326 0946